На основу Мера Владе Републике Србије и Кризног штаба за сузбијање инфекције вирусом COVID - 19, Кризни штаб за праћење стања и предузимање мера на територији града Прокупља на седници одржаној дана 16.10.2020 године, донео је

**Н А Р Е Д Б У**

1. У циљу превенције и спречавања ширења заразе вирусом COVID – 19 на територији града Прокупља,

* ПРЕПОРУЧУЈЕ СЕ ношење заштитиних маски на отвореном простору (поред обавеза ношења у затвореном простору свих јавних објеката на територији града Прокупља и обавезе држања дистанце између две особе од најмање 1,5 метра у поменутим објектима).
* ЗАБРАЊУЈЕ СЕ организовање окупљања више од тридесет људи (прослава, весеља и сл.) у свим јавним објектима и на отвореном на територији града Прокупља.
* ЗАБРАЊУЈЕ СЕ надлежним органима једнице локалне самоуправе Прокупље да издају било какве дозволе за прекорачење броја људи на организованим весељима, прославама и другим окупљањима.
* Услужни објекти на територији града Прокупља у обавези су да именују одговорно лице чији је задатак стриктно спровођење превентивних мера Републичког кризног штаба за сузбијање инфекције вирусом COVID – 19 и Кризног штаба за праћење стања и предузимање мера на територији града Прокупља

1. Контролу ове наредбе спроводиће надлежне републичке и комунална инспекција Градске управе града Прокупља.
2. Наредба ступа на снагу даном доношења и објављује се интернет сајту Града Прокупља и на огласној табли Градске управе града Прокупља.

У Прокупљу, Командант Кризног штаба Број: 217-271/2020-01-1

Дана 16.10.2020.године \_\_\_\_\_\_\_\_\_\_\_\_\_\_\_\_\_\_\_\_\_\_\_

Милан Аранђеловић с.р.